Mathallen Oslo

Mathallen Oslo er et matmarked i en tidligere industrihall på Vulkan ved nedre Akerselva i Oslo. Hallen ble reist i 1908 for Vulkan Jernstøperi. Stedet hadde ved åpningen 2. oktober 2012 drøyt 30 matbutikker, serveringssteder og andre bedrifter. Mathallen arrangerer konferanser, kurs, messer, konkurranser, festivaler og andre arrangementer som handler om mat og drikke.  Adressen er Vulkan 5 (tidligere Maridalsveien 17).

Bygning, eierforhold og bedrifter i hallen
Mathallen holder til i den gamle hallen på Vulkan der det ble støpt jernelementer til broer, bygget i 1902 og kalt Gamle broverksted,Arkitektur N, 5–2011, side 11. med tre plan med nærmere 3500 kvadratmeter. Eiendomsutviklingsselskapet Aspelin Ramm står bak Mathallen Oslo, mathallen drives av selskapet Vulkan Eiendom, og det er investert ca. 120 mill. kr.Byr på gratis forsmak. Aften, oslopuls, 31. januar 2012, side 18 Parkeringshus ligger i en tilstøtende bygning. 

Hallen inneholder en rekke butikker som selger produkter fra norske småskalaprodusenter. Ingen er tilknyttet kjeder.Byr på gratis forsmak. Aften, oslopuls, 31. januar 2012, side 18 Stedet retter seg i større utstrekning også mot profesjonelle enn det som er vanlig for kjøpesentre. Kulinarisk Akademi holder kurs på ulike nivåer for forskjellige målgrupper.

Inspirasjonskilder
Stedet er inspirert av andre mathaller i Europa, som Mercat Santa Caterina i Barcelona,Mercat Santa Caterina. Fra nettstedet barcelona.com (besøkt 25. oktober 2015) Borough Market i London,Borough Market, hjemmeside (besøkt 25. oktober 2015) Torvehallerne i København som åpnet i 2011,Om Torvehallerne, egen hjemmeside (besøkt 25. oktober 2015) Östermalms Saluhall i Stockholm fra 1888,Östermalms Saluhall, egen hjemmeside (besøkt 25. oktober 2015) Gamla Saluhallen i Helsingfors fra 1889,Gamla Saluhallen, egen hjemmeside  (besøkt 25. oktober 2015) en type samling av matbedrifter som ikke har hatt noe motstykke i Norge. Mathallen har dessuten hentet inspirasjon fra Litteraturhuset i Oslo.

Besøk og omsetning
I mars 2012 holdt hallen åpent en helg, og mellom 30 og 35 000 mennesker var innom i løpet av to dager.Werner Wilh Dallawara: «Folkevandring til den nye mathallen Vulkan i Oslo». Nationen, 5. mars 2012.  (besøkt 25. oktober 2015) Fra åpningen 2. oktober 2012 til 10. januar 2013 anslo eieren at minst 500 000 mennesker besøkte Mathallen, og omsetningen var i gjennomsnitt 4 mill. kr per uke.Suksess for Mathallen: -Kom oftere på hverdager og spis mer fisk. Intervju med markedsdirektør Sverre Landmark i Aspelin Ramm. skjerioslo.no, papirutgave 10. januar 2013, side 12–13. Ikke lenger tilgjengelig på internett.. Besøkstallene stabiliserte seg i 2014 på ca. 20 000 besøkende per uke. Omsetningen fordelte seg med ca. 55 prosent servering og ca. 45 prosent handel og var ca. 160 mill. kr i 2013 og ca. 155 mill. kr i 2014.Nye omsetningsrekorder for Mathallen. e24.no, 1. januar 2015  Besøkt 25. oktober 2015, se også Mathallen fikk startvansker. dittoslo, 4. mars 2014. Ikke lenger tilgjengelig på internett. Omsetningen i 2016 var ca. 172 millioner kr, og etter fem år, i oktober 2017, hadde Mathallen hatt 6 millioner besøkende.6 millioner besøkende på 5 år. Pressemelding, aspelinramm.no, 9.10.2017. Besøkt 12. mars 2020.

Priser og utmerkelser
I juni 2014 ble Mathallen tildelt Olavsrosa, som gis til opplevelsestilbud med basis i norsk kulturarv. Mathallen fikk prisen for vellykket ny, bærekraftig bruk av et eldre, verneverdig industribygg på en måte som ivaretar de antikvariske verdiene.Mathallen får Olavsrosa. VG nett, 16. juni 2014 (besøkt 25. oktober 2015)

Mathallen ble kåret til Årets handels- og servicebedrift 2013 av Oslo Handelsstands Forening.Mathallen kåret til årets bedrift i Oslo. osloby.no, 13. august 2013 (besøkt 25. oktober 2015)

Bilder

Referanser

Eksterne lenker
 Mathallen Oslos hjemmeside (besøkt 25. oktober 2015)

Kategori:Bydel Grünerløkka
Kategori:Kjøpesentre i Oslo